નવરંગપુરા વિસ્તારમાં આવેલ શ્રીનગર સોસાયટીમાં રહેતા અને નરોડા જીઆઇડીમાં જૈન ડેરી પ્રોડકશન પ્રાઇવેટ લિમિટેડમાં ડાયરેક્ટર તરીકે ફરજ બજાવતા આલાપ શાહે નરોડા પોલીસ સ્ટેશનમાં ૧.૧૨ કરોડ રૂપિયાની ઉચાપત કરનાર કેશિયર વિરુદ્ધમાં ફરિયાદ કરી છે. જૈન ડેરીમાં કેશિયર તરીકે વિજય બચુલાલ પાલ (રહે શાંતિનગર સોસાયટી, નાના ચિલોડા) નોકરી કરતા હતા. જૈન ડેરી પ્રોડક્ટમાં જેટલા રૂપિયાની આવક થતી હતી તે તમામ એકાઉન્ટ ડિપાર્ટમેન્ટમાં જમા કરવાનું કામ વિજયનું હતું.